Komisjoni määrus (EÜ) nr 2076/2002,

20. november 2002,

nõukogu direktiivi 91/414/EMÜ artikli 8 lõikes 2 osutatud tähtaja pikendamise kohta ning teatavate toimeainete kõnealuse direktiivi I lisasse kandmata jätmise ja asjaomaseid aineid sisaldavate taimekaitsevahendite lubade tühistamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2002/81/EÜ, [2] eriti selle artikli 8 lõiget 2,

võttes arvesse komisjoni 28. veebruari 2000. aasta määrust (EÜ) nr 451/2000, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad, [3] viimati muudetud määrusega (EÜ) nr 1490/2002, [4] eriti selle artikli 6 lõiget 7 ja artikli 11 lõiget 2,

ning arvestades järgmist:

(1) Direktiivi 91/414/EMÜ artikli 8 lõikes 2 sätestatakse, et liikmesriik võib 12 aasta jooksul pärast kõnealuse direktiivi teatavakstegemist lubada turustada taimekaitsevahendeid, mis sisaldavad I lisas loetlemata toimeaineid, mis on juba turul kaks aastat pärast teatavakstegemise kuupäeva, välja arvatud juhul, kui on tehtud otsus jätta toimeaine I lisasse kandmata.

(2) Komisjoni määruses (EMÜ) nr 3600/92, [5] viimati muudetud määrusega (EÜ) nr 2266/2000, [6] määruses (EÜ) nr 451/2000 ja määruses (EÜ) nr 1490/2002 sätestatakse direktiivi 91/414/EMÜ artikli 8 lõikes 2 osutatud tööprogrammi esimese, teise ja kolmanda etapi üksikasjalikud rakenduseeskirjad. See programm jätkub ja veel ei ole olnud võimalik lõpetada otsuste tegemist seoses toimeainete arvuga. Määrusega (EÜ) nr 1112/2002 [7] hõlmatud toimeainetest teatamise kord ei ole veel samuti lõplikult sätestatud ning seetõttu tuleb tähtaega pikendada ka teatavate nende toimeainete puhul.

(3) Komisjon esitas oma arenguaruande 26. juulil 2001. [8] Aruandest järeldub, et edasiminek ei ole olnud nii edukas kui esialgu eeldatud, ning seepärast tuleks pikendada tähtaega ainete puhul, mida alles läbi vaadatakse või mille puhul ettevõtted on võtnud kohustuse vajalikud toimikud tähtaja jooksul täiendavalt ette valmistada.

(4) Esimese etapiga hõlmatud toimeainete puhul tagab komisjon, et võimalikult palju otsuseid tehakse enne 2003. aasta juulit, tunnistades siiski, et paljude toimeainete puhul ei saa otsust teha enne 2005. aastat. Enne kui saab otsustada, kas kõnealused toimeained vastavad direktiivi 91/414/EMÜ ohutusnõuetele, on vaja lisaaega komisjoni nõutava täiendava teabe hindamiseks ning komisjon tagab, et kõnealust tähtaega pikendatakse võimalikult vähe.

(5) Toimeained, mille puhul ei ole võetud kohustust valmistada täiendavalt ette vajalikud toimikud, tuleks jätta direktiivi 91/414/EMÜ I lisasse kandmata ning liikmesriigid peaksid tühistama kõikide asjaomaseid toimeaineid sisaldavate taimekaitsevahendite load.

(6) Kasutusviiside puhul, mille kohta on esitatud täiendavad tehnilised tõendid toimeaine edasise kasutamise vajaduse kohta ja tõhusate alternatiivide puudumise kohta, tuleks ette näha ajutised meetmed, et võimaldada välja töötada alternatiive. Teatavate kasutusviiside kohta on selline teave esitatud ja seda on hinnanud komisjon koos liikmesriigi ekspertidega. Erandeid tuleks teha üksnes juhtudel, mis on õigustatud ega tekita muret, ning erandid peaksid piirduma kahjulike organismidega, mille tõrjeks ei ole tõhusaid alternatiive.

(7) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Direktiivi 91/414/EMÜ artikli 8 lõikes 2 osutatud 12 aasta pikkust tähtaega pikendatakse kuni 31. detsembrini 2005 nende toimeainete puhul, mida on hinnatud määruse (EMÜ) nr 3600/92 raames ja teise etapi osas määruse (EÜ) nr 451/2000 alusel, ning kuni 31. detsembrini 2008 nende toimeainete puhul, mida on hinnatud määruse (EÜ) nr 1490/2002 raames, välja arvatud juhul, kui enne kõnealust tähtaega on tehtud või tehakse otsus asjaomase toimeaine direktiivi 91/414/EMÜ I lisasse kandmise või kandmata jätmise kohta. Vastavalt direktiivi 91/414/EMÜ artikli 8 lõike 2 sätetele võivad liikmesriigid lõnealuste tähtaegade jooksul jätkuvalt lubada või uuesti lubada eespool nimetatud toimeaineid sisaldavate taimekaitsevahendite turustamist.

Artikkel 2

1. Käesoleva määruse I lisas loetletud toimeaineid ei kanta toimeainena direktiivi 91/414/EMÜ I lisasse.

2. Liikmesriigid tagavad, et käesoleva määruse I lisas loetletud toimeaineid sisaldavate taimekaitsevahendite load tühistatakse 25. juuliks 2003, välja arvatud lõikes 3 sätestatud juhtudel.

3. II lisa A veerus nimetatud ainete puhul võivad kõnealuse lisa B veerus nimetatud liikmesriigid jätta jõusse load asjaomast ainet sisaldavate taimekaitsevahendite kasutamiseks C veerus nimetatud viisil kuni 30. juunini 2007, kui nad:

a) tagavad, et kasutamist lubatakse jätkata ainult juhul, kui see ei mõju kahjulikult inimeste ega loomade tervisele ega mõju ebasoodsalt keskkonnale;

b) tagavad, et pärast 31. detsembrit 2003 turule jäänud taimekaitsevahendid varustatakse uute etikettidega vastavalt piiratud kasutustingimustele;

c) kehtestavad kõik asjakohased meetmed võimalike riskide vähendamiseks;

d) tagavad, et asjaomastele kasutusviisidele otsitakse tõsiselt alternatiive.

Asjaomane liikmesriik teatab komisjonile hiljemalt 31. detsembriks 2004 käesoleva lõike kohaldamisest ning eelkõige punktide a–d alusel võetud meetmetest.

Artikkel 3

Liikmesriikide poolt vastavalt direktiivi 91/414/EMÜ artikli 4 lõikele 6 antud ajapikendus peab olema nii lühike kui võimalik ja:

a) kasutusviiside puhul, mille luba tuleb tühistada 25. juuliks 2003, lõppema hiljemalt 31. detsembril 2003, välja arvatud piiratud hulk II lisas osutatud kriitilisi kasutusi, mille puhul võib luba asjaomases liikmesriigis säilida vastavalt artikli 2 lõike 3 sätetele;

b) kasutusviiside puhul, mille luba tuleb tühistada 30. juuniks 2007, lõppema hiljemalt 31. detsembril 2007.

Artikkel 4

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. november 2002

Komisjoni nimel

komisjoni liige

David Byrne

[1] EÜT L 230, 19.8.1991, lk 1.

[2] EÜT L 276, 12.10.2002, lk 28.

[3] EÜT L 55, 29.2.2000, lk 25.

[4] EÜT L 224, 21.8.2002, lk 23.

[5] EÜT L 366, 15.12.1992, lk 10.

[6] EÜT L 259, 13.10.2000, lk 27.

[7] EÜT L 168, 27.6.2002, lk 14.

[8] K(2001) 444 lõplik versioon.

--------------------------------------------------

I LISA

Loetelu toimeainetest, mida ei kanta toimeainena direktiivi 91/414/EMÜ I lisasse

1,2-dikloropropaan

1,3-dikloropropeen (cis)

1,3-difenüüluurea

2-(ditiotsüanometüültio)-bensotiasool

2,3,6-TBA

2,4,5-T

2-aminobutaan (sec-butüülamiin)

2-bensüül-4-klorofenool

4-CPA (4-klorofeenoksüäädikhape = PCPA)

4-t-pentüülfenool

Atsifluorfeen

Aldimorf

Alküültrimetüül-ammooniumkloriid

Alküültrimetüülbensüül-ammooniumkloriid

Alletriin

Alloksüdiim

Allüülalkohol

Ametrüün

Ampropülofoss

Antsümidool

Anilasiin

Antratseenõli

Asakonasool

Asametifoss

Asiprotrüün

Barbaan

Baariumfluosilikaat

Baariumpolüsulfiid

Benasoliin

Bendiokarb

Benfuresaat

Benodaniil

Bensuliid

Bensultaap

Bentaluroon

Bensalkooniumkloriid

Bensoksimaat

Bensoüülprop

Benstiasuroon

Bioalletriin

Bioresmetriin

Bituumen

Brandool(hüdroksünonüül-2,6-dinitrobenseen)

Bromasiil

Bromotsükleen

Bromofenoksiim

Bromofoss

Bromofoss-etüül

Bromopropülaat

Bronopool

Butakloor

Butokarboksiim

Butoksükarboksiim

Butülaat

Kaltsiumkarbonaat (kriit)

Kaltsiumhüdroksiid (kustutamata lubi)

Kaltsiumoksiid (kustutatud lubi)

Süsinikdisulfiid

Karbofenotioon

Kartaap

Tsetrimiid

Kinometionaat (kvinometionaat)

Klometoksüfeen

Kloraalbisatsülaal

Kloraalsemiatsetaal

Kloroambeen

Klorobromuroon

Klorobufaam

Kloroetasaat

Klorofeenprop

Klorofensoon (klorofenisoon)

Klorofenvinfoss

Klorofluasuroon

Kloromefoss

Klorobensilaat

Kloropropülaat

Kloroksüroon

Klorofooniumkloriid

Klorotiamiid

Klorotiofoss

Kufraneeb

Tsüanasiin

Tsükloaat

Tsükluroon

Tsüprofuraam

DADZ (tsink-dietüülditiokarbamaat)

Dalapoon

Bacillus thuringiensis’e delta-endotoksiin

Demetoon-S-metüül

Demetoon-S-metüül-sulfoon

desmetriin

Diafentiuroon

Dialifoss

Diallaat

Diammooniumfosfaat

Diklofentioon

Diklofluaniid

Dikloon

Dikloroprop

Diklobutrasool

Dikrotofoss

Ditsüklopentadieen

Dienokloor

Dietatüül (-etüül)

Difenoksuroon

Difensokvaat

Dikegulak

Dimefoks

Dimefuroon

Dimepiperaat

Dimetirimool

Dimeksano

Dinitramiin

Dinobutoon

Dioksakarb

Dioksatioon

Difenamiid

Dinaatrium-oktaboraat-tetrahüdraat

Disulfotoon

Ditalimfoss

Drasoksoloon

Endotaal

EPTC (etüül dipropüültiokarbamaat)

Etatselasiil

Etidimuroon (sulfodiasool)

Etiofeenkarb

Etioon (dietioon)

Etirimool

Etoaat-metüül

Etrimfoss

Fenaminosulf

Fenasafloor

Fenfuraam

Fenoprop

Fenotiokarb

Fenoksaprop

Fenpikloniil

Fenpropatriin

Fenridasoon

Fensoon (fenisoon)

Fentiosulf

Fenuroon

Flamprop

Fluasifop

Flubensimiin

Flutsükloksuroon

Flutsütrinaat

Flumekviin

Flumetraliin

Fluorodifeen

Fluoroglükofeen

Flupoksaam

Fluridoon

Fomesafeen

Fonofoss

Formotioon

Fosamiin

Fostietaan

Furalaksüül

Furatiokarb

Furkonasool

Furfuraal

Furmetsükloks

Gentiaanviolett

Halfenproks (brofenproks)

Haloksüfop

Heptenofoss

Heksaklorofeen

Heksasinoon

Hüdrametülnoon

Hüdroksü-MCPA

Hüdroksüfenüül-salitsüülamiid

Imasapüür

Imasetabens

Iminoktadiin

Jodofeenfoss

Isasofoss

Isokarbamiid

Isofeenfoss

Isolaan

Isopropaliin

Isoprotiolaan

Isoksatioon

Karbutilaat

Kinopreen

Mancopper

Mekarbaam

Mefenatseet

Mefosfolaan

Meproniil

Merfos (tributüülfosforotritioiit)

Metakrifoss

Metasool

Metfuroksaam

Metopreen

Metoprotrüün

Metoksükloor

Metüleenbistiotsüanaat

Metüülisotiotsüanaat

Metüülnaftüülatsetamiid

Metüülnaftüüläädikhape

Metobromuroon

Metolakloor

Metoksuroon

Metsulfovaks

Mevinfoss

Monaliid

Monokrotofoss

Monuroon

MAA (metüülarseenhape)

Nabaam

Naptalaam

Naftüüläädikhappe hüdrasiid

Neburoon

Nitraliin

Nitrotaal

Nonüülfenooleeter polüoksüetüleenglükool

Nonüülfenooletoksülaat

Norflurasoon

Noruroon

Oktilinoon

Ofurace

Ometoaat

Orbenkarb

Oksadiksüül

Oksiin-vask

Oksükarboksiin

Oksütetratsükliin

Paraformaldehüüd

P-kloronitrobenseen

Pebulaat

Pentaklorofenool

Pentanokloor

Perfluidoon

Fenoolid

Fenotriin

Fentoaat

Foraat

Fosametiin

Fosfamidoon

Pirimifoss-etüül

Kaaliumsilikaat

Profenofoss

Promekarb

Prometriin

Propasiin

Propetamfoss

Propoksuur

Propüül-3-t-butüülfenoksüatsetaat

Protiokarb

Protiofoss

Protoaat

Püraklofoss

Pürasoksüfeen

Püridafentioon

Pürifeenoks

Pürokviloon

Kinaalfoss

Kvisalofop

Resmetriin

Kivipulber

Sekbumetoon

Sekonaal (5-allüül-5-(1’-metüülbutüül)barbituurhape)

Setoksüdiim

Siduroon

Silikaadid

Hõbenitraat

Naatriumarseniit

Naatriumdiatsetoonketogulonaat

Naatriumdiklorofenaat

Naatriumdimetüülditiokarbamaat

Naatriumdioktüülsulfosuktsinaat

Naatriumfluosilikaat

Naatriummonokloroatsetaat

Naatriumpentaboraat

Naatrium-p-t-amüülfenaat

Naatriumsilikaat

Naatriumhõbetiosulfaat

Naatriumtetratiokarbamaat

Naatriumtiotsüanaat

Sulfotep

Sulprofoss

Tõrvhapped

Trikloroäädikhape

TCMTB

Tebutaam (butaam)

Tebutiuroon

Temefoss

Terbatsiil

Terbufoss

Terbumetoon

Terbutriin

Tetraklorovinfoss

Tetradifoon

Tetrametriin

Tetrasul

Tiasafluroon

Tiasofüür

Tiotsüklaam

Tiofanoks

Tiometoon

Tionasiin

Tiofanaat

Tiokarbasiil

Tolüülftalaam

Tralometriin

Triapentenool

Triasbutüül

Triasofoss

Tribufoss (s,s,s-tributüül-fosforotritioaat)

Tributüültinoksüüd

Trikloronaat

Tridifaan

Trietasiin

Trifenmorf

Triforiin

Trioksümetüleen

Validamütsiin

Vamidotioon

Vernolaat

--------------------------------------------------

II LISA

Artikli 2 lõikes 3 osutatud lubade loetelu

Veerg A | Veerg B | Veerg C |

Toimeaine | Liikmesriik | Kasutamine |

2-aminobutaan | Ühendkuningriik | Ladustatud seemnekartul |

Iirimaa | Ladustatud seemnekartul |

1,3-dikloropropeen (cis) | Madalmaad | Lillesibulad, maasikad, köögivili, puukoolide kultuurid, mitmeaastased taimed, viljapuuaedade taasistutamine |

4-CPA (klorofenoksüäädikhape) | Kreeka | Viinamari (seemneteta) |

Hispaania | Tomat, baklažaan |

Atsifluorfeen | Itaalia | Sojauba |

Asakonasool | Belgia | Paprika, tomat, puuviljelus |

Madalmaad | Tomat |

Ühendkuningriik | Ilutaimed |

Benfuresaat | Hispaania | Puuvill |

Bromasiil | Prantsusmaa | Lavendel, lavandiin |

Bromopropülaat | Belgia | Aeduba |

Hispaania | Sidrun, tomat, õunviljad, viinapuu |

Kartaap | Itaalia | Õunviljad, luuviljalised, tomat, baklažaan, pipar, melon, kabatšokk, ilutaimed |

Kinometionaat | Kreeka | Melon, arbuus |

Hispaania | Cucurbitaceae |

Klorofenvinfoss | Taani | Peakapsas |

Saksamaa | Väike redis, redis, porgand, sibul, seller, kapsas, kurk |

Iirimaa | Porgand, pastinaak, kapsas, kaalikas |

Prantsusmaa | Seened, spargel, salatkress, redis, spinat, põldkännak, kornišon, kabaštokk, sibul, šalottsibul, porgand, juurseller, porrulauk, seller, petersell, küüslauk, kapsas, naeris |

Madalmaad | Kapsas, sibul, porgand, kapsasköögivili, kaalikas, naeris, redis, mustjuur, porrulauk, juurseller |

Hispaania | Ristõielised |

Tsüanasiin | Ühendkuningriik | Hernes, aeduba, ristõielised, nartsissid, õliseemned, Allium, metsandus |

Iirimaa | Sibul |

Etioon | Prantsusmaa | Porgand, petersell, seller, juurseller, küüslauk, šalottsibul, sibul, porrulauk, kapsas |

Dikegulak | Saksamaa | Ilutaimed (kasvuhoones) |

Dinobutoon | Hispaania | Õunviljad |

EPTC (etüüldipropüültiokarbamaat) | Portugal | Kartul |

Fenpropatriin | Ühendkuningriik | Marjad (mustsõstar) |

Fenuroon | Ühendkuningriik | Hernes, aeduba, spinat |

Fomesafeen | Ühendkuningriik | Hernes, aeduba, lupiin |

Prantsusmaa; | Sojauba, aeduba |

Itaalia | Sojauba, aeduba, hernes |

Furalaksüül | Iirimaa | Ilutaimed |

Furatiokarb | Belgia | Porrulauk |

Haloksüfop | Taani | Punase aruheina seemnepõld, ilutaimede külvipeenrad |

Heptenofoss | Iirimaa | Ilutaimed, kurk, tomat, salat |

Heksasinoon | Austria | Okaspuud |

Prantsusmaa | Okaspuud, lavendel, lavandiin, salvei, lagrits, lutsern, suhkruroog |

Iirimaa | Okaspuud |

Hispaania | Okaspuud, lutsern |

Imasapüür | Iirimaa | Metsandus |

Meproniil | Austria | Salat |

Metobromuroon | Belgia | Põldsalat, aeduba, kartul |

Saksamaa | Põldsalat, aeduba, tubakas |

Metoksuroon | Belgia | Porgand, kartul |

Prantsusmaa | Porgand |

Iirimaa | Porgand |

Luksemburg | Porgand, kartul |

Madalmaad | Porgand, kartul, iiris, gladiool |

Ühendkuningriik | Porgand |

Naptalaam | Hispaania | Melon, arbuus |

Prantsusmaa | Melon |

Ometoaat | Austria | Ilutaimed |

Orbenkarb | Austria | Lupiin |

Oksadiksüül | Belgia | Herneseemne töötlemine |

Oksükarboksiin | Ühendkuningriik | Ilutaimed |

Austria | Ilutaimed |

Kreeka | Ilutaimed, lilled |

Hispaania | Ilutaimed |

Iirimaa | Turbarohi |

Pebulaat | Kreeka | Tubakas |

Pentanokloor | Ühendkuningriik | Sarikalised, ürdid |

Prometrüün | Ühendkuningriik | Sarikalised, Allium, ürdid |

Hispaania | Puuvill |

Kreeka | Puuvill |

Iirimaa | Porgand, petersell, seller, pastinaak |

Prantsusmaa | Seller, juurseller, läätsed, porrulauk |

Püridafentioon | Hispaania | Viinapuu, heintaimed, sidrun |

Resmetriin | Ühendkuningriik | Seened |

Setoksüdiim | Austria | Maasikas |

Belgia | Porrulauk, aeduba, kapsas |

Itaalia | Köögivili |

Hõbenitraat | Madalmaad | Seemneks kasvatatav kurk ja kornišon |

Naatriummonokloroatsetaat | Ühendkuningriik | Ristõielised, Allium, marjad, humal |

Iirimaa | Kapsas, rooskapsas, lehtkapsas |

Naatriumhõbetiosulfaat | Taani | Lõikelilled, potililled |

Terbatsiil | Hispaania | Mentha |

Prantsusmaa | Arnika, mesikas, meliss, piparmünt, pune, käoorvik, rosmariin, aed-piparrohi, salvei, tüümian |

Kreeka | Aromaatsed taimed |

Ühendkuningriik | Aromaatsed taimed ja ravimtaimed |

Terbufoss | Saksamaa | Suhkrupeet, söödapeet |

Terbutriin | Ühendkuningriik | Hernes, aeduba, lupiin |

Tetradifoon | Hispaania | Tsitruselised, Cucurbitaceae, tomat, viinamari |

Iirimaa | Tomat, kurk, ilutaimede paljundusmaterjal |

Triasofoss | Iirimaa | Porgand |

Triforiin | Austria | Aeduba, kurk, kasvavad ilutaimed, roosid |

Taani | Õun, pirn, must sõstar, punane sõstar, karusmari |

Vamidotioon | Belgia | Õun, puuviljelus |

Hispaania | Õunviljad |

Itaalia | Õunviljad |

Portugal | Õun, pirn |

--------------------------------------------------